Alakerran puputoiletissakin on jo keväisen valoisaa. Ruotsista raahaamani kukkamaalaus on löytänyt paikkansa wc-istuimen päältä. Yläkerran hirsiseinien maalaaminen jatkuu vielä, mutta eiköhän sieltäkin saada jo pian kuvia :)
Ihanassa kirkkaassa auringonvalossa oli hyvä hangata pintoja puhtaaksi ja vaihdoin myös samalla salin tyynyihin uudet päälliset. Teen suurimman osan sisustusostoksistani Etsyn kautta ja myös nämä uudet puputyynyt ovat Etsystä. Tyynyjen valmistajan nimi on Krafty Warren ja ne on tehty käsityönä, mutta tosi kivoja puputyynyjä on myynnissä Etsyssä myös monella muullakin valmistajalla.